**תיקון רישיונות הסלולר בעניין שירותי נדידה בינלאומית (שירותי סלולר בחו"ל)**

**התיקונים העיקריים:**

* חסימה כברירת מחדל: חב' סלולר חייבות לחסום את המנוי לשירותי גלישה בחו"ל מייד עם הגעתו לחו"ל (כדי למנוע גלישה על רשת סלולר זרה מבלי שהמנוי מודע לכך) אלא אם:

1. המנוי רכש מספק הסלולר חבילת שירותי סלולר בחו"ל

או

1. המנוי ביקש מיוזמתו לפתוח את הקו לשירותי גלישה באינטרנט הסלולר בחו"ל

* אם הלקוח רכש חבילת חו"ל:  (1) על חברת סלולר לשלוח הודעה כאשר המנוי ניצל בין 75% ל-90% מהיקף החבילה: בהודעה יפורט שיעור ניצול      כל   אחד מהשירותים (שיחות, הודעות, גלישה באינטרנט) ומועד עריכת החישוב.

(2) בתום תקופת התוכנית או כאשר הלקוח ניצל את מלוא החבילה על חברת הסלולר לחסום את הקו אוטומטית לשירותי גלישה בחו"ל.

1. אם המנוי הגיע ליעד שלא כלול בחבילה, חב' הסלולר תחסום את הקו לשירותי גלישה ותשלח למנוי מסרון על כך.

* אם הלקוח לא רכש חבילת חו"ל ולא ביקש לפתוח את הקו לגלישה סלולארית בחו"ל:

                                               (1) חברת הסלולר תחסום את הקו לשירותי גלישה ותשלח מסרון על כך למנוי עם הגעתו לחו"ל.

1. אם חברת הסלולר לא חסמה את הקו היא לא תוכל לחייב את המנוי בגין שירותי גלישה על רשת הסלולר הזרה.
2. אם הלקוח ביקש לבטל את החסימה מבלי לרכוש חבילת שירותים, חברת הסלולר תאפשר למנוי לצרוך שירותי גלישה שלא במסגרת חבילה, לאחר שהלקוח אישר כי מחיר הגלישה ידוע לו.

* אם הלקוח ביקש בכתב לפתוח את הקו לגלישה סלולרית בחו"ל ולא רכש חבילת חו"ל - עם הגעת המנוי לחו"ל חברת הסלולר תשלח לו:

1. הודעת אזהרה כי תיתכן צריכת שירותי גלישה סלולרית ללא פעולה יזומה של המנוי (עדכון אפליקציות למשל).
2. מידע על האפשרות לחסום את שירותי הגלישה והצורך בפתיחת השירות מחדש עם חזרתו לארץ.
3. הצעה לרכישת חבילות חו"ל.